
INFORMACIJA APIE ASMENS DUOMENŲ TVARKYMĄ ADMINISTRUOJANT PRIEMONĘ „GATVIŲ APŠVIETIMO INFRASTRUKTŪROS MODERNIZAVIMAS“

Lietuvos Respublikos aplinkos ministerijos Aplinkos projektų valdymo agentūra (toliau – Agentūra), kaip asmens duomenų valdytojas, asmens duomenis tvarko vadovaudamasi 2016 m. balandžio 27 d. Europos Parlamento ir Tarybos reglamentu (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) ir kitais asmens duomenų apsaugą reglamentuojančiais teisės aktais.

1. Duomenų valdytojas
Duomenų valdytojas – Lietuvos Respublikos aplinkos ministerijos Aplinkos projektų valdymo agentūra, juridinio asmens kodas 288779560, adresas Labdarių g. 3-102, 01120 Vilnius, tel. +370 646 02 285, el. paštas: apva@apva.lt. 
Duomenų apsaugos pareigūno kontaktiniai duomenys: tel. +370 602 83 577, el. paštas: dap@apva.lt, adresas Labdarių g. 3-102, 01120 Vilnius. 
Informacija apie asmens duomenų tvarkymą Agentūroje skelbiama internetinėje svetainėje https://apva.lrv.lt/lt/ skiltyje „Asmens duomenų apsauga“.

2. Asmens duomenų tvarkymo tikslas
Agentūra asmens duomenis tvarko priemonės „Gatvių apšvietimo infrastruktūros modernizavimas“ (toliau – Priemonė) administravimo tikslu, t. y. siekdama užtikrinti teisėtą finansavimo pareiškėjams teikimą: skelbdama kvietimą teikti paraiškas subsidijai gauti, paraiškų priėmimo, vertinimo, subsidijos skyrimo, finansavimo sutarties pasirašymo, pirkimo dokumentų, mokėjimo prašymų vertinimo metu ir Priemonės įgyvendinimo priežiūros laikotarpiu.

Asmens duomenys yra tvarkomi tik tiek, kiek tai yra būtina ir reikalinga atitinkamiems aiškiai apibrėžtiems ir teisėtiems tikslams pasiekti, atsižvelgiant į asmens duomenų apsaugos reikalavimus (duomenų kiekio mažinimo principas).

3. Asmens duomenų tvarkymo teisinis pagrindas
Agentūra asmens duomenis tvarko vadovaudamasi 2021–2030 m. energetikos plėtros programos pažangos priemonės Nr. 03-001-06-05-01 „Įgyvendinti energijos vartojimo efektyvumą didinančias priemones viešuosiuose centrinės valdžios pastatuose, individualiuose gyvenamuosiuose namuose ir įmonėse“ veiklos „Gatvių apšvietimo infrastruktūros modernizavimas“ paramos schemos finansavimo kriterijų ir sąlygų aprašu. 

Asmens duomenų tvarkymo Agentūroje teisinis pagrindas – Reglamento 6 straipsnio 1 dalies c ir e punktai. 
4. Tvarkomi asmens duomenys
Agentūra, administruodama Priemonę, tvarko šiuos asmens duomenis:
· juridinio asmens atstovo identifikacinius duomenis (vardas, pavardė, asmens kodas, pareigos, parašas ir pan.);
· juridinio asmens atstovo kontaktinius duomenis (telefono numeris, el. pašto adresas, adresas ir pan.);
· Agentūrai pateiktame įgaliojime nurodytus duomenis (įgaliojimo turinys, data, galiojimo terminas, įgaliotojas ir įgaliotasis ir pan.) (jei taikoma);
· kitus paraiškoje bei projekto vykdymo metu pateiktus ar sukurtus asmens duomenis.
Nurodytų asmens duomenų pateikimas yra būtinas siekiant skirti ir išmokėti subsidiją.

5. Asmens duomenų šaltiniai  
Agentūros tvarkomi asmens duomenys gali būti gaunami iš šių šaltinių:
1. Pateikiami pareiškėjo / projekto vykdytojo (ar jo įgalioto asmens) teikiamoje paraiškoje bei projekto vykdymo metu, sukuriami paraiškos teikimo ar projekto įgyvendinimo metu;
2. Valstybinės mokesčių inspekcijos prie Lietuvos Respublikos finansų ministerijos;
3. Valstybinio socialinio draudimo fondo valdybos valdomų informacinių sistemų;
4. VĮ “Registrų centras” valdomų registrų;
5. Audito apskaitos turto vertinimo ir nemokumo valdymo tarnybos prie Lietuvos Respublikos finansų ministerijos;
6. Iš kitų kompetentingų institucijų teisės aktų nustatyta tvarka.

6. Asmens duomenų gavėjai
Agentūra asmens duomenis gali perduoti:
1. Kompetentingoms valdžios, audito arba teisėsaugos įstaigoms laikantis teisės aktuose nustatytų reikalavimų;
1. Valstybinei mokesčių inspekcijai prie Lietuvos Respublikos finansų ministerijos;
1. Agentūros pasitelktiems duomenų tvarkytojams (pvz., informacinių technologijų bendrovėms teikiančioms Agentūrai informacinių sistemų priežiūros ir kitas susijusias paslaugas, ekspertams, Projektų atrankos komitetui, audito tikslais ir gavusi Reglamento (ES) Nr. 2016/679 reikalavimus atitinkantį oficialų Europos Sąjungos ir (ar) Lietuvos Respublikos institucijų (Europos Audito Rūmų, Europos Komisijos, Lietuvos Respublikos finansų ministerijos, Lietuvos Respublikos Energetikos ministerijos, Lietuvos Respublikos Ekonomikos ir inovacijų ministerijos, Lietuvos Respublikos valstybės kontrolės ir (ar) kitų kompetentingų institucijų) paklausimą teikia asmens duomenis šioms kompetentingoms institucijoms, kiek tai susiję su suteiktu finansavimu Pareiškėjui ir pan.);
1. Agentūra pasitelkia tik tuos duomenų tvarkytojus, kurie užtikrina, kad bus įgyvendintos tinkamos techninės ir organizacinės priemonės, duomenų tvarkymas atitiks Reglamento reikalavimus ir bus užtikrinta Duomenų subjekto teisių apsauga.
Agentūra asmens duomenų neperduoda į trečiąsias valstybes ar tarptautines organizacijas, t. y. už Europos Sąjungos ribų, išskyrus atvejus, kai tai jį įpareigoja atlikti teisės aktai ar teismai.

7. Asmens duomenų saugojimo laikotarpis
Pateikti asmens duomenys saugomi vadovaujantis Bendrųjų dokumentų saugojimo terminų rodykle, patvirtinta Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“ bei Agentūros Dokumentacijos planu:
1. Finansuojamų projektų įgyvendinimo dokumentai - 10 metų po projekto įgyvendinimo; 
2. Paraiškų, kurioms nebuvo skirtas finansavimas, – 3 metai.
Pasibaigus duomenų saugojimo terminu, duomenys yra sunaikinami arba dokumentai nuasmeninami, išskyrus teisės aktų numatytus atvejus, kai jie turi būti perduoti valstybės archyvams.

8. Duomenų subjektų teisės 
Duomenų subjektai turi šias teises:
- būti informuoti apie asmens duomenų tvarkymą Agentūroje;
- prašyti susipažinti su Agentūros tvarkomais asmens duomenimis Reglamento 15 straipsnio nustatyta tvarka;
- reikalauti ištaisyti netikslius / papildyti neišsamius su juo susijusius asmens duomenis Reglamento 16 straipsnio nustatyta tvarka;
- reikalauti ištrinti asmens duomenis Reglamento 17 straipsnio nustatyta tvarka;
- apriboti savo asmens duomenų tvarkymą Reglamento 18 straipsnio 1 dalyje nurodytais konkrečiais atvejais;
- nesutikti su asmens duomenų tvarkymu Reglamento 21 straipsnio nustatyta tvarka;
- teisę į asmens duomenų perkeliamumą Reglamento 20 straipsnio nustatyta tvarka;
- bet kuriuo metu atšaukti sutikimą dėl asmens duomenų tvarkymo, kai duomenų tvarkymas grindžiamas Reglamento 6 straipsnio 1 dalies a punktu;
- pateikti skundą priežiūros institucijai (Valstybinei duomenų apsaugos inspekcijai, juridinio asmens kodas 188607912, adresas L. Sapiegos g. 17, 10312 Vilnius, tel. +370 5 271 2804, el. paštas: ada@ada.lt), jei manote, kad Jūsų asmens duomenys tvarkomi pažeidžiant Reglamentą ar kitų teisės aktų nuostatas.

Prašymai dėl duomenų subjektų teisių įgyvendinimo Agentūroje pateikiami vadovaujantis 2019 m. balandžio 11 d. Agentūros direktoriaus įsakymu Nr. T1-61 patvirtintomis „Duomenų subjekto teisių įgyvendinimo Lietuvos Respublikos Aplinkos ministerijos Aplinkos projektų valdymo agentūroje taisyklėmis“, kurios skelbiamos Agentūros internetinio puslapio https://apva.lrv.lt/lt/ skiltyje „Asmens duomenų apsauga“.

9. Automatizuotų sprendimų priėmimas 
Automatizuotų sprendimai nebus priimami, taip pat nebus vykdomas profiliavimas.

